Here is a page extracted from Wikipedia that may contain CSS, HTML, and a lot of unformatted text.

Title: Conium maculatum
Content: A cicuta (Conium maculatum (Linnaeus, 1753)) ye una planta d'a orden d'os Apiales y familia Apiaceae que ye un nativa d'Europa y Africa d'o Norte y altament verenosa. Una planta resistent capable de vivir en una variedat d'entornos, a cicuta se naturaliza amplament en puestos difuera d'a suya aria de distribución nativa, como partis d'Australia, Asia occidental y America d'o Norte y d'o Sud, en os cuals s'ha introduciu. Ye capable d'espardir-se y, per lo tanto, convertir-se en una broza invasora.

Totas as partis d'a planta son toxicas, especialment as simients y as radices, y especialment cuan s'incheren. En as condicions adecuadas, a planta creix pro rapido mientres a temporada de creiximiento y puede aconseguir altarias de 2,4 m, con una radiz larga y penetrant. A planta tien una olor distintiva per un regular considerada desagradable que se leva con l'aire.

A cicuta contiene conina y cualques alcaloides verenosos semellants, y ye verenosa pa toz os mamifers (y muitos atros organismos) que la minchan. S'ha informau d'intoxicación en bovins, tocíns, uellas, crabas, somers, coniellos y caballos. Incherir mas de 150 a 300 mg de conina, equivalent a seis u ueito fuellas de cicuta, puede estar fatal pa os humans adultos. As simients y as radices tamién son toxicas, mas que lo follamen. Si bien a toxicidat d'a cicuta resulta sobretot d'o consumo, l'enverenamiento tamién puede resultar d'a inhalación y d'o contacto con a piel. Os granchers tamién han de tener cudiau de que lo feno que alimentan a los animals no contenga cicuta. A cicuta ye mas verenosa en a primavera cuan a concentración de γ-coniceina (o precursor d'atras toxinas) ye en o suyo punto maximo.

En l'antiga Grecia, a cicuta se feba servir pa enverenar a los prisioners condenaus. Conium maculatum ye a planta que mató a Theramenes, Socrates, Polemarchus y Phocion. Socrates, a victima mas famosa de l'enverenamiento per cicuta, estió acusau de corromper as ments d'os chovens d'Atenas en o 399 aC y lo suyo chudicio dictó la suya sentencia de muerte. Decidió prener una potent infusión de cicuta.

Referencias

Vinclos externos 

Conium
Verenos